# Carolina Serrano Larrea

Andrea Carolina Serrano Larrea (Cuenca, Ekuador, 1999) zientzialaria da, ingeniaritza biomedikoan espezializatua, eta MIT Technology Review aldizkariaren “35 urtetik beherako Latinoamerikako berritzaileak 2020” zerrendan dago. Munduko Hult Prize 2020 lehiaketako irabazleetako bat izan zen “GelWear” proiektuarekin, pixoihal-modelo biodegradagarri eta ingurumena errespetatzen duenarekin.

## Bizitza

Carolina Serrano Cuencan jaio zen, Azuay probintzian, Ekuadorren, 1999an. Adin goiztiarrean ekialdeko Piamonte Amedeo Avogadro (Italia) eta Berlingo Humboldt (Alemania) unibertsitateetan jardun zuen.

### Lan ibilbidea

Mundu mailako Hult Prize lehiaketan, azukre-kanabera landara bagazoz egindako pixoihalak egiteko GelWear proiektuarekin, milioiko 100 mila dolar irabazi zituen saritan.
Serrano ingeniari biomedikoa da Yachay Tech Unibertsitatean, eta cum laude ohoreekin graduatu zen. Espainian bizi da, eta Kosmetika eta Dermatologia Translazionaleko Zientzien Europako masterra egin du. Nazioarteko hainbat unibertsitatek parte hartu du master horretan. Ikasketa horiek betetzeko, Piemonte Orientale (Italia), Miguel Hernández (Espainia), Namur (Belgika) eta Humboldt (Alemania) unibertsitate-zentroetara joan zen.

## GelWear proiektua

2017an sortu zen kanabera landararen bagazoarekin lan egiteko ideia, Serranok Yachay enpresan Biomedikuntza ikasten zuen bitartean. Horrelaxe sortu zuen GelWear enpresa. Gel xurgatzailezko mintz bat landare-zelulosaz egina duten pixoihalak egitea da enpresa horren proposamena. Proiektuan beste biomediku batek eta Yachay Tech-eko bi ikaslek ere parte hartu zuten, horien artean, Daniela Serrano, Carolinaren ahizpa.
Proposamenean, mintz edo estalki aldagarri guztiz biodegradagarria duten pixoihal berrerabilgarriak garatzen dira, azukre-kanaberaren hondakinetatik abiatuta.
Pixoihal horiek ohiko pixoihalen funtzio bera betetzen dute, ez dute ingurunea kutsatzen, kontsumitzaile bakoitzak behar duen unitate kopurua murrizten dute. Gaonera, haurraren azalarekin bateragarriagoa dela zehaztu zuen Carolina Serranok
Proiektua garapen fasean zegoela eta, Serranok adierazi zuen: “GelWear enpresa gisa sendotzen ari gara, jada erregistratuta dago eta makinak erosteko eta gutxieneko ekoizpen bideragarria hasteko inbertitzaileak bilatzen ditugu. Berritzaileen aintzatespenarekin gure proiektuak inbertitzaileentzat harrera hobea izatea espero dugu.
Agustin Alban Senescyt-eko Idazkariarekin ere bildu ziren, babesa eman eta euren proiektua garatzen jarraitzeko. Ildo horretan, Serranok adierazi zuen ikerketa-adar batean lan egin nahi zutela, batez ere Yachay Tech-eko zientzialari gazteekin lankidetzan, eta komunitate indigenak lotu nahi zituztela pixoihalen ekoizpenean, “pixoihala %100 ekuadortarren eskuekin egina izatea nahi zuten, horretarako onena Otavalo eta Atuntaqui sektoreetan bilatzea zen, ehungintzako ekoizleak zeuden lekuan”.
Ingeniari biomediko horrek hedabideei adierazi zien "Ekuadorren ahalegin handiagoa egin behar zuela STEM izenez ezagutzen zen ikasketa-eremua garatzeko, hau da, Zientzia, Teknologia, Ingeniaritza eta Matematika". Gainera, bere herrialdeko gazteek "ametsak betetzea, prestatzea, baina batez ere helburuetan irautea" garrantzitsua zela esan zuen, esfortzua baita arrakasta handia lortzen duena.

## Xedeak

GelWear-eko zientzialari eta CEO gazteak Espainiako maistratza-ikasketak ditu ardatz: “Zerrenda horretan parte hartzea eta munduko unibertsitate garrantzitsuenetako batean hautatua izatea oso urrats garrantzitsua da, ez bakarrik bere karrerarako, baita zientziaren alorrean emakume gazteek inpaktu handiko ikerketa sor dezaketela erakusteko eta ikusarazteko ere”.
Carolina Serranoren proiektuak eragina izan dezake erabili eta botatzeko pixoihalen industrian, eta ingurumenerako kutsadura saihestu. Ume batek 2.500 pixoihal inguru erabiltzen ditu bere bizitzan, pixoihal batek 500 urte behar ditu deskonposatzeko eta herrialde askok ez dute hondakinak maneiatzeko sistema onik, hortaz, pixoihalek osasun publikoko arazoa sor dezakete. Carolinak diseinatutako pixoihal ekologikoekin hori saihestuko litzateke; izan ere, produktu horrek mintz aldagarri biodegradagarria du, azukre-kanaberaren hondakinekin egina dago eta.

## Sariak

* GelWear izeneko bere proiektua Hult Prize 2020 saria eskuratzeko lehiaketan 30 proiektu finalistetako bat izan zen. Sari hori unibertsitate-proiektuetarako saria zen, eta Bill Clinton zuen buru. Milioi bat dolarreko hazi-kapitala zuen lehen saria zen.

## Erreferentziak

* ↑ Cristhian Sánchez Mendieta. (3 de noviembre del 2021). «Carolina Serrano, la científica cuencana que busca reducir la contaminación del medio ambiente» Diario El Mercurio.
* ↑ Txantiloi:Es-ec «Carolina Serrano - biografia - CAROLINA SERRANO Carolina Serrano es ingeniera biomédica e integra la - Studocu» www.studocu.com (Noiz kontsultatua: 2025-03-11).
* ↑ «ORCID» orcid.org (Noiz kontsultatua: 2025-03-11).
* 1 2 Cristina Huachichullca. (14 de diciembre del 2020). «La familia de la investigadora Carolina Serrano expresa su orgullo por sus logros en la ciencia» Diario El Mercurio.
* ↑ Julián Coral Caicedo. (13 de diciembre del 2020). «Somosdelmismobarro» Blogspot.
* ↑ Carla de Patiño. (8 de febrero del 2022). «Carolina Serrano: Investigando para innovar» Vistazo.
* ↑ Juan Carlos Espinosa. (8 de marzo del 2021). «Los pañales biodegradables ‘made in Ecuador’» Innovación.

## Kanpo estekak

* Google Akademikoa: Carolina Serrano -Larrea
* Datuak: Q123579368